**МИНИСТЕРСТВО НА ИНОВАЦИИТЕ И РАСТЕЖА**

**УСЛОВИЯ ЗА КАНДИДАТСТВАНЕ**

**за предоставяне на безвъзмездна финансова помощ по**

**програма „Конкурентоспособност и иновации в предприятията“ 2021-2027**

**Процедура чрез директно предоставяне на безвъзмездна финансова помощ BG16RFPR001-1.006 „Утвърждаване на България като конкурентна инвестиционна дестинация чрез подкрепа на дейността на Българска Агенция за инвестиции (БАИ)“**

[1. Наименование на програмата: 3](#_Toc122094218)

[2. Наименование на приоритета: 3](#_Toc122094219)

[3. Наименование на процедурата: 3](#_Toc122094220)

[4. Измерения по кодове: 3](#_Toc122094221)

[5. Териториален обхват: 3](#_Toc122094222)

[6. Цели на предоставяната безвъзмездна финансова помощ по процедурата и очаквани резултати: 4](#_Toc122094223)

[7. Индикатори: 5](#_Toc122094224)

[8. Общ размер на безвъзмездната финансова помощ по процедурата и разпределение по региони: 6](#_Toc122094225)

[9. Минимален (ако е приложимо) и максимален размер на безвъзмездната финансова помощ за конкретен проект: 6](#_Toc122094226)

[10. Процент на съфинансиране: 7](#_Toc122094227)

[11. Допустими кандидати: 7](#_Toc122094228)

[12. Допустими партньори (ако е приложимо): 8](#_Toc122094229)

[13. Дейности, допустими за финансиране: 8](#_Toc122094230)

[14. Категории разходи, допустими за финансиране: 11](#_Toc122094231)

[14.1. Условия за допустимост на разходите 12](#_Toc122094232)

[14.2. Допустими разходи 13](#_Toc122094233)

[14.3. Недопустими разходи 15](#_Toc122094234)

[15. Допустими целеви групи (ако е приложимо): 16](#_Toc122094235)

[16. Приложим режим на минимални/държавни помощи (ако е приложимо): 16](#_Toc122094236)

[17. Хоризонтални политики: 17](#_Toc122094237)

[18. Продължителност на процедурата: 18](#_Toc122094238)

[19. Ред за оценяване на проектните предложения: 18](#_Toc122094239)

[20. Критерии и методика за оценка на проектните предложения: 19](#_Toc122094240)

[21. Начин на подаване на проектните предложения/концепциите за проектни предложения: 21](#_Toc122094241)

[22. Списък на документите, които се подават на етап кандидатстване: 21](#_Toc122094242)

[23. Краен срок за подаване на проектните предложения: 24](#_Toc122094243)

[24. Адрес за подаване на проектните предложения/концепциите за проектни предложения: 24](#_Toc122094244)

[25. Допълнителна информация 24](#_Toc122094245)

[26. Приложения към Условията за кандидатстване: 25](#_Toc122094246)

## 1. Наименование на програмата:

Програма „Конкурентоспособност и иновации в предприятията“ 2021-2027 (ПКИП)

## 2. Наименование на приоритета:

Приоритет 1. Иновации и растеж

Специфична цел: RSO1.3. Засилване на устойчивия растеж и конкурентоспособността на МСП и създаване на работни места в МСП, включително чрез продуктивни инвестиции (ЕФРР)

## 3. Наименование на процедурата:

Утвърждаване на България като конкурентна инвестиционна дестинация чрез подкрепа на дейността на Българска Агенция за инвестиции (БАИ)

## 4. Измерения по кодове:

**Измерение 1 – Област на интервенция**

**021**  Стопанско развитие и интернационализация на МСП, включително производствени инвестиции

**Измерение 2 — Форма на финансиране**

**01** Безвъзмездни средства

**Измерение 6 - Допълнителни тематични области във връзка с ЕСФ+**

**09** Не се прилага.

**Измерение 7 - Равенство между половете във връзка с ЕСФ+, ЕФРР, КФ и ФСП**

**03** Неутралност по отношение на пола

## 5. Териториален обхват:

Дейностите по процедурата следва да бъдат изпълнени на територията на Република България.

**ВАЖНО***: Част от дейностите по проекта може да се изпълняват извън територията на Република България, включително извън територията на Съюза, при условие че допринасят за постигане на целите на програмата/процедурата[[1]](#footnote-1).*

Резултатите от изпълнението на проекта следва да се ползват на територията на Република България.

## 6. Цели на предоставяната безвъзмездна финансова помощ по процедурата и очаквани резултати:

**Цел на процедурата**

Основната цел на процедура BG16RFPR001-1.006 „Утвърждаване на България като конкурентна инвестиционна дестинация чрез подкрепа на дейността на Българска Агенция за инвестиции (БАИ)“ е повишаване на дела на чуждестранните инвестиции в България с фокус върху районите, отличаващи се с по-ниска инвестиционна активност чрез дейности, осъществявани от страна на БАИ.

В резултат от изпълнението на предвидените дейности се очаква постигане на положителен ефект за развитието на устойчива благоприятна бизнес среда и конкурентоспособност чрез усъвършенстване на процеса по привличане и задържане на инвестиции в ключови приоритетни сектори, увеличаване на обема на преките инвестиции и разширяване на обхвата на услугите, предоставяни на реалните и потенциални инвеститори с основен фокус за инвестиции в северните районите, отличаващи се с по-ниска инвестиционна активност.

**Обосновка**

Чуждестранните инвестиции (ЧИ) могат да донесат много ползи на приемащите страни и да играят ключова роля в тяхната икономика от гледна точка растеж и възможности за участие в глобалните вериги на стойността. ЧИ помагат за набиране на капитали, стимулиране на износа и тласък на производителността чрез предоставяне на капитали, изграждане на връзки към световните пазари чрез интегриране на глобалната верига на стойността, създаване на работни места и по-ниски потребителски цени и катализиране на вътрешната производителност. ЧИ също могат да допринесат за по-дълбоки търговски връзки и подобрен достъп към технологии, управленски практики и умения.

От 2010 г. до 2020 г. годишният размер на ЧИ в България се увеличиха повече от два пъти, което представлява почти 5% от БВП, но е налице значителен спад през 2021 г. в резултат на бавното възстановяване от пандемията COVID-19, както и вследствие на войната в Украйна.

Като конкретен бенефициент по Оперативна програма „Иновации и конкурентоспособност“ 2014-2020 БАИ изпълнява проекти, свързани с повишаване на дела на ЧИ в България. В резултат на това се наблюдава засилен инвеститорски интерес, който е пряко отражение от участието на БАИ в международни инвестиционни събития и от организираните и проведените инвестиционни форуми и срещи с потенциални инвеститори.

В тази връзка по официални данни на Българска народна банка преките чуждестранни инвестиции (ПЧИ) са се увеличили с приблизително 90% и достигат 1,748 млрд. лева за периода януари-май 2023 г. спрямо 923,6 млн. лв. за същия период на 2022 г. Засилване на инвестиционния интерес се отчита и от държавите, където БАИ е провела рекламна кампания и е реализирала промоционални инвестиционни събития.

Подадените заявления за сертифициране на инвестиционни проекти са се увеличили двойно през периода януари-май 2023 г. с общ размер на планираните инвестиции 1,259 млрд. лева, което ще доведе до разкриване на над 400 преки нови работни места в сферата на високотехнологични производства, научно-изследователската и развойна дейност, електрониката и др.

Положителен тренд на увеличение се отбелязва и при регистрираните в БАИ нови запитвания от водещи световни компании за реализация на мащабни инвестиционни проекти с размер на инвестицията над 300-500 млн. лева в сферата на автомобилната промишленост и електротехниката през 2023 г.

След провеждане на събития, популяризиращи възможностите за инвестиции в България, инвеститорският интерес нараства значително. За да съществува постоянен инвеститорски интерес и страната да бъде успешно, последователно и адекватно представяна на международно ниво, е необходимо да се организират и провеждат инвестиционни форуми, като на преден план се извеждат секторите с голям потенциал на развитие. С оглед на преодоляване на регионалните различия в България е необходимо основен фокус за новия програмен период да бъде промотирането и възможностите за инвестиции в най-слабо икономически развитите райони – Северозападен район, Северен централен и Североизточен район. По този начин ще бъдат осигурени условия за надграждане на постигнатото през предишните програмни периоди по отношение на привличането на инвестиции в България, както и ще се запази изключително благоприятният регистриран възходящ тренд на ПЧИ в България през първата половина на 2023 г.

В тази връзка и с цел създаване на условия за повишаване на дела на чуждестранните инвестиции в България настоящата процедура предвижда допълваща институционална подкрепа на БАИ.

**Очакваните резултати** *са свързани с повишаване на дела на чуждестранните инвестиции в България с фокус върху районите, отличаващи се с по-ниска инвестиционна активност чрез дейности, осъществявани от страна на БАИ.*

## 7. Индикатори:

Управляващият орган на ПКИП ще следи за постигането и отчитането на **индивидуалните за процедурата индикатори, като предвидените дейности следва да допринасят за постигането им** за доказване/измерване степента на постигане на специфична цел „Засилване на устойчивия растеж и конкурентоспособността на МСП и създаване на работни места в МСП, включително чрез продуктивни инвестиции”, Приоритет 1 „Иновации и растеж”, както и ефекта от изпълнението на дейностите по проекта, предвидени за подкрепа.

Предвидените дейности следва да допринасят за постигането на един или повече от следните индивидуални за процедурата индикатори за продукт:

- Брой анализи и стратегически документи, разработени в изпълнение на проекта;

- Брой проведени индивидуални срещи на място при потенциални инвеститори;

- Брой реализирани събития по привличане на потенциални чуждестранни инвеститори.

Предвидените дейности следва да допринасят за постигането на следните индивидуални за процедурата индикатори за резултат:

- Брой предоставени услуги за привличане на инвестиции;

- Брой потенциалниинвеститори, участвали в организирани от БАИ дейности по привличане на чуждестранни инвеститори.

В т. „Индикатори“ от Формуляра за кандидатстване конкретният бенефициент трябва да включи всички индикатори, които отговарят на предвидените дейности, с посочена целева стойност за всеки от тях. Информацията за постигане на индикаторите ще бъде предоставяна от документите по проекта.

Във връзка с коректното попълване на приложимите индикатори, следва да се запознаете с Приложение Й Описание на индикаторите по процедурата чрез директно предоставяне на безвъзмездна финансова помощ.

## 8. Общ размер на безвъзмездната финансова помощ по процедурата и разпределение по региони:

**Общият размер на безвъзмездната финансова помощ** по процедурата за директно предоставяне [**BG16RFPR001-1.00**](https://umis2020.government.bg/#/procedures/2066)**6 „Утвърждаване на България като конкурентна инвестиционна дестинация чрез подкрепа на дейността на Българска Агенция за инвестиции (БАИ)“** е **7 000 000 лева (3 579 043.17 евро)**

Бюджетът е разпределен както следва:

- за по-слабо развити региони - 6 048 000 лева (3 092 293.30 евро);

- за региони в преход – 952 000 лева (486 749.87 евро).

|  |  |  |
| --- | --- | --- |
| Общ размер на безвъзмездната финансова помощ | Финансиране от Европейския фонд за регионално развитие | Национално съфинансиране |
| За процедурата  7 000 000 лева  (3 579 043.17 евро),  от които за: | 5 807 200.00 лева  (2 969 174,21 евро) | 1 192 800.00 лева  (609 868,96 евро) |
| По-слабо развити региони[[2]](#footnote-2)  6 048 000 лева  (3 092 293.30 евро) | 5 140 800 лева  (2 628 449.30 евро) | 907 200 лева  (463 844 евро) |
| Регион в преход (ЮЗР)[[3]](#footnote-3)  952 000 лева  (486 749.87 евро) | 666 400 лева  (340 724.91 евро) | 285 600 лева  (146 024.96 евро) |

## 9. Минимален (ако е приложимо) и максимален размер на безвъзмездната финансова помощ за конкретен проект:

По процедурата няма изискване за **минимален размер** на безвъзмездната финансова помощ.

**Максималният размер** на безвъзмездна финансова помощ е **7 000 000 лева (3 579 043.17 евро)**.

Бюджетът по процедурата следва да се превалутира по фиксинга на БНБ за 1 евро – 1.95583 лева към датата на обявяване.

## 10. Процент на съфинансиране:

**Интензитетът** на безвъзмездната финансова помощ по настоящата процедура е 100%.

## 11. Допустими кандидати:

**Допустим кандидат** по процедурата, по смисъла на чл. 25, ал. 1, т. 2 от Закона за управление на средствата от европейските фондове при споделено управление (ЗУСЕФСУ) и чл. 2, т. 2 от ПМС № 23 от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 – 2027 г (ПМС № 23/13.02.2023 г), е Българска агенция за инвестиции (БАИ) с ЕИК/Булстат: 831910252. БАИ е одобрена от Комитета за наблюдение на ПКИП 2021-2027 като **конкретен бенефициент**, който може да получи безвъзмездна финансова помощ по настоящата процедура за изпълнение на допустимите дейности, посочени в т.13 от Условията за кандидатстване.

Българска агенция за инвестиции (БАИ) е агенция към Министерство на иновациите и растежа, създадена с цел привличане на инвестиции в България. Подпомага изграждането и успешното развитие на проекти, водещи до откриването на нови работни места, износ и трансфер на ноу-хау в българската икономика. БАИ помага на потенциални и съществуващи инвеститори да проучат бизнес средата и да реализират инвестиционните си намерения в България. Мисията на БАИ е да промотира всички насърчителни мерки, предоставяни от държавата, с цел увеличаване притока на ПЧИ в България. БАИ действа като посредник между инвеститорите, държавни и местни институции за реализиране на инвестиционните проекти.

В изпълнение на чл. 25, ал. 2 от ПМС 23/2023 г. конкретният бенефициент разполага с необходимите финансови ресурси и механизми за покриване на оперативните разходи и разходите за поддръжка по операциите, включващи инвестиции в инфраструктура или производствени инвестиции, за да се гарантира тяхната финансова устойчивост. В т. „Допълнителна информация, необходима за оценка на проектното предложение“ от Формуляра за кандидатстване, кандидатът следва задължително да представи информация, че разполага с необходимите финансови ресурси и механизми[[4]](#footnote-4), позволяващи да се изпълнят предложените в проектното предложение дейности и да се гарантира тяхната финансова устойчивост.

Кандидатът трябва да е директно отговорен за изпълнението на дейностите по проекта, а не да действа в качеството на посредник.

## 12. Допустими партньори (ако е приложимо):

Конкретният бенефициент изпълнява проекта по настоящата процедура за директно предоставяне на безвъзмездна финансова помощ самостоятелно, без участието на партньори.

## 13. Дейности, допустими за финансиране:

Проектното предложение и включените в него дейности следва да съответстват на принципа за ефективност и ефикасност и да водят до постигане на целта на процедурата при най-адекватно съотношение между очакваните разходи и ползи.

Допустими дейности са тези, които имат за свой основен предмет постигането на целта на процедурата чрез директно предоставяне и за постигане на целите на Приоритет 1. „Иновации и растеж“, Специфична цел: RSO1.3. Засилване на устойчивия растеж и конкурентоспособността на МСП и създаване на работни места в МСП, включително чрез продуктивни инвестиции” на ПКИП. Предоставяната помощ може да обхваща следните допустими дейности:

**I. Преки допустими дейности:**

**1) Разработване и прилагане на механизми за предоставяне на таргетирани услуги на потенциални инвеститори:**

1.1. Поддържане на актуален социално-икономически профил на България по региони, както и профили на секторите с потенциал за развитие за целите на привличане на чуждестранни инвеститори;

1.2. Поддържане на актуални анализи за определяне на профила на потенциалните инвеститори с фокус върху северните райони - изследване на таргет групата;

1.3. Разработване на мерки за привличане на чуждестранни инвеститори въз основа на дейностите по т.1.1. и т. 1.2. със специален фокус върху северните райони;

1.4. Дигитализация на процесите по обмен на данни и информация, свързани с процеса по привличане на чуждестранни инвеститори чрез:

- Надграждане на платформата „виртуален офис“ и подобряване на процесите по обмен на данни и информация с регионални и местни власти с цел повишаване на качеството и вида на услугите, които потенциални инвеститори могат да ползват чрез платформата;

- Разширяване на инфраструктурата за съхранение на данни и информация, вкл. обезпечаване на информационната сигурност.

**2) Осъществяване на проактивен инвестиционен маркетинг, популяризиращ условията за развитие в България:**

2.1. Брандиране с цел създаване на устойчива визуална идентичност на България и отделните региони в страната като инвестиционна дестинация;

- Разработване на концепция за брандиране на кампанията по привличане на инвестиции въз основа на информацията от дейност 1;

- Разработване на маркетингова стратегия със специален фокус върху северните райони;

- Създаване и разпространение на устойчиво маркетингово брандиране на България и регионите на страната със специален фокус върху северните райони.

**3) Организиране и провеждане на дейности по привличане на чуждестранни инвеститори:**

3.1. Организиране и провеждане на форуми за популяризиране на България и регионите в страната като инвестиционна дестинация със специален фокус върху северните райони;

3.2. Провеждане на срещи с потенциални ключови инвеститори;

3.3.Участие в международни изложения за представяне възможностите за инвестиции в страната с фокус върху северните райони;

3.4. Други дейности по привличане на чуждестранни инвеститори в изпълнение на мерките по т. 1.3.

ВАЖНО: С цел проследяване своевременното изпълнението на дейностите по проекта бенефициентът има ангажимент да информира УО за постигнатия напредък по всяка една от тях на всеки 3 месеца.

**II. Непреки допустими дейности:**

**4) Дейности, свързани с организация и управление на проекта.**

В обхвата на тези дейности попадат *и* дейностите за одит на проекта, дейностите, свързани с публичност, визуализация, информация и комуникация, както и дейностите за ползване на консултантски услуги за подготовка/разработване на документация за предвидените по проекта обществени поръчки.

**ВАЖНО:** Конкретният бенефициент е пряко отговорен за управлението на проекта и осигуряването на качественото изпълнение на заложените дейности. Той следва да предвиди достатъчно добри механизми за вътрешна оценка и контрол, както и за мониторинг на напредъка и предприемането на корективни мерки при необходимост. Задълженията на лицата, пряко ангажирани с дейности по изпълнението и/или управлението на проекта, трябва недвусмислено да произтичат от дейностите по проектното предложение. Изискванията, на които трябва да отговарят членовете на Екипа за организация, управление и изпълнение на проекта с оглед на функциите и задълженията, определени за съответната позиция в екипа, се посочват и описват в т. „Екип“ от Формуляра за кандидатстване.

**ВАЖНО**: При осъществяването на дейностите в областта на електронното управление и използването на информационните и комуникационните технологии конкретният бенефициент следва да предвиди при възлагането на обществени поръчки осигуряването на съответствие на предвидените технически задания и спецификации с изискванията на чл. 38 от Наредбата за спазване на общите изисквания към информационните системи, регистрите и електронните административни услуги (в сила от 01.03.2017 г., приета с ПМС № 3 от 09.01.2017 г.).

**ВАЖНО:** Конкретният бенефициент следва да представи описание на методите за изпълнение на всяка една дейност, нейната последователност и основанията за избора й, времеви график, вкл. и методите за осъществяване на вътрешен мониторинг и осигуряване на устойчивост на резултатите в т. „План за изпълнение/Дейности по проекта“ от Формуляра за кандидатстване. Изпълнението на дейностите, включени в т. „План за изпълнение/Дейности по проекта“ и т. „Бюджет“ от Формуляра за кандидатстване следва да започне веднага след подписване договора за предоставяне на БФП съгласно посочената последователност, предвид очакваните резултати, и в изпълнение на времевия график. В случай на забавяне на изпълнението на дейностите или неспазване на последователността им конкретният бенефициент следва да уведоми РУО в рамките на 5 работни дни относно причините за закъснението, както и коригиращите мерки, които са предприети в изпълнение на включените в т. „План за изпълнение/Дейности по проекта“ и тяхната последователност.

Изпълнението на дейностите по т. 3 следва да стартира задължително след приключване на изпълнението на дейностите по т. 2. Конкретният бенефициент следва да предвиди сроковете съгласно чл. 62, ал.1 от ЗУСЕФСУ, свързани с верификацията и плащането от страна на УО на подадените междинни отчети. В тази връзка междинни и окончателни плащания ще се извършват след верифициране с цел потвърждаване допустимостта на извършените разходи и **при наличие на физически и финансов напредък на проекта.**

Бенефициентът се задължава да сключи договорите с изпълнители до 12 месеца от датата на влизане в сила на договора за предоставяне на финансовата помощ. Срокът спира да тече в случаите на обжалване на процедурите за определяне на изпълнител или при прекратяване на обявените процедури. Неспазването на посочения срок може да доведе до прекратяване на договора за безвъзмездна помощ. Посоченият срок спира да тече при прекратяване на обявените процедури. При условие, че случаите на прекратяване на процедурите поставят под риск усвояването на средствата от програмата, Управляващият орган може да прекрати едностранно договора за безвъзмездна помощ.

**ВАЖНО:** Конкретният бенефициент няма право да подава проектно предложение за вече реализирани дейности, финансирани със средства от ЕФСУ или чрез други фондове и инструменти на Европейския съюз, както и с други публични средства, различни от тези на кандидата, за същите дейности, за финансирането на които кандидатства по настоящата процедура.

**За да бъдат допустими дейностите, трябва да отговарят на следните условия:**

- да са в съответствие с разпоредбите на Регламент (ЕС) 2021/1060;

- да съответстват на предвиденото в програма „Конкурентоспособност и иновации в предприятията“ 2021-2027 г., да гарантират постигането на целта на настоящата процедура и да осигуряват ефективен принос за постигането на целите на Програмата;

- да са извършени от допустимия конкретен бенефициент и да са изплатени в рамките на общата продължителност на операцията;

- да са в съответствие с хоризонталните принципи съгласно чл. 9 от Регламент (ЕС) 2021/1060[[5]](#footnote-5);

- да съответстват на изискванията на европейското и националното законодателство в сферата на обществените поръчки при спазване на принципите на прозрачност, пропорционалност, равно третиране и недискриминация при осигурена конкуренция на най-широка основа;

- да се реализират в рамките на наличния бюджет и да имат ясни и реалистични количествени резултати.

## 14. Категории разходи, допустими за финансиране:

Без да противоречи на разпоредбите и правилата, описани в Регламент (ЕС) 2021/1060, Закона за управление на средствата от европейските фондове при споделено управление, съответната подзаконова нормативна уредба, уреждаща национални правила за допустимост на разходите за средствата от Европейските фондове за споделено управление, приложимото право на Европейския съюз и българското законодателство и, за да бъдат признати за допустими по проекта, разходите трябва да отговарят и на изискванията, предвидени в настоящите Условия за кандидатстване.

При предоставяне на безвъзмездна финансова помощ по процедурата ще бъдат взети под внимание само допустимите разходи, извършени законосъобразно, детайлно описани по-долу. Стойността на допустимите разходи трябва да се основава на европейското и българското законодателство и да е в съответствие с предвидените дейности.

Разходите, необходими за изпълнение на допустимите дейности, следва да са в съответствие с ПМС № 86 от 1 юни 2023 г. за определяне на национални правила за допустимост на разходите по програмите, финансирани от Европейските фондове при споделено управление, за програмен период 2021 – 2027 г.

**ВАЖНО:** При попълване на т. „Бюджет“ от Формуляра за кандидатстване конкретният бенефициент следва да заложи както преките разходи, съответстващи и обвързани с конкретните дейности по проекта и описани в проектното предложение, така и непреките разходи за организация и управление на проекта. За общо допустими разходи по проекта се считат всички предвидени разходи в бюджета – преки допустими разходи и непреки разходи за организация и управление, обхванати от единна ставка.

*Непреките разходи за организация и управление на проекта се предоставят под формата на финансиране с единна ставка, която се определя чрез прилагане на 7 % към допустимите преки разходи по проекта в съответствие с чл. 54, буква а) от Регламент (ЕС) 2021/1060.*

**ВАЖНО:** По време на оценката на проектното предложение е възможно да бъдат установени обстоятелства, които да налагат промяна в бюджета (т. „Бюджет“ от Формуляра за кандидатстване). Възможните изменения на бюджета не могат да доведат до увеличаване на сумата на исканата безвъзмездна помощ, посочена в т. 8. „Общ размер на безвъзмездната финансова помощ по процедурата и разпределение по региони“ от Условията за кандидатстване по-горе. Управляващият орган може да извърши корекции в т. „Бюджет“ от Формуляра за кандидатстване във връзка с установени в процеса на оценката недопустими и/или необосновани разходи и/или на конкретния бенефициент се предоставят указания и срок за отстраняване на установените нередовности, непълноти и/или несъответствия.

## 14.1. Условия за допустимост на разходите

За да бъдат допустими разходите по процедурата, трябва да отговарят на следните условия:

1. Да са необходими за изпълнението на проекта и да отговарят на принципите за добро финансово управление - икономичност, ефикасност и ефективност на вложените средства.

С оглед определяне на реалистичността на предвидените разходи за дълготрайни материални активи (ДМА) и дълготрайни нематериални активи (ДНА), конкретният бенефициент следва да приложи към Формуляра за кандидатстване оферта от производител/доставчик с предложена цена за активите (ДМА и ДНА).

Горепосочените документи са индикативни и служат за оценка на реалистичността на заложените в бюджета на проектното предложение разходи за ДМА и ДНА. Заложените разходи следва да съответстват на представените пазарни цени, като е допустимо увеличение до 15 % от стойността на представената оферта за активи (ДМА и ДНА).

2. Да бъдат извършени след датата на подаване на формуляра за кандидатстване и до изтичане на крайния срок, определен за представяне на финалния отчет за изпълнение на дейностите по проекта.

Разходооправдателните документи, свързани с изпълнението на допустимите по проекта дейности, следва да бъдат издадени в периода на допустимост на разходите - след датата на подаване на формуляра за кандидатстване и до изтичане на крайния срок, определен за представяне на финалния отчет за изпълнение. Плащанията могат да бъдат извършени и след края на изпълнение на дейностите по проекта, но не по-късно от крайния срок, определен за представяне на финалния отчет.

3. За разходите да е налична адекватна одитна следа съгласно минималните изисквания на [Приложение XIII от Регламент (ЕС) 2021/1060](https://web.apis.bg/e.php?i=692338&b=1) в съответствие с чл. 57, ал. 1, т. 7 от ЗУСЕФСУ, включително да са спазени изискванията за съхраняване на документите по [чл. 82 от Регламент (ЕС) 2021/1060](https://web.apis.bg/e.php?i=692338&b=1#p12486184).

4. Да са действително платени (т.е. да е платена цялата стойност на представените фактури или други първични счетоводни документи, включително стойността на ДДС), по банков път или в брой, не по-късно от датата на подаване на междинния/финалния отчет по проекта от страна на бенефициента. Разходи, подкрепени с протоколи за прихващане, не се считат за допустими.

5. Да са отразени в счетоводната документация на бенефициента чрез отделни счетоводни аналитични сметки по проекта или в отделна счетоводна система.

6. Да могат да се установят и проверят, да бъдат подкрепени от оригинални разходо-оправдателни документи.

7. Да са за реално доставени ДМА и ДНА и извършени услуги на основа на договори, които са сключени при спазване изискванията на националното и европейското законодателство за възлагане на обществени поръчки.

8. Да са в изпълнение на посочените в т. 13 от настоящите Условия за кандидатстване допустими дейности.

9. Да не са финансирани със средства от ЕФСУ или чрез други фондове и инструменти на Европейския съюз, както и с други публични средства, различни от тези на кандидата, за същите разходи, за финансирането на които кандидатства по настоящата процедура.

10. Да са в съответствие с категориите разходи, включени в Административния договор за предоставяне на безвъзмездна финансова помощ.

**ВАЖНО:** Относно третирането на ДДС конкретният бенефициент следва да се запознае с Указание на министъра на финансите за третиране на данък върху добавената стойност като допустим разход при изпълнение на проекти по програмите, финансирани от Европейския фонд за регионално развитие (ЕФРР), Европейския социален фонд плюс (ЕСФ+), Кохезионния фонд (КФ), Фонда за справедлив преход (ФСП) и Европейския фонд за морско дело, рибарство и аквакултури (ЕФМДРА), Фонд "Убежище, миграция и интеграция" (ФУМИ), Фонд "Вътрешна сигурност" (ФВС), програмата по Инструмента за финансова подкрепа за управлението на границите и визовата политика (ИУГВП), както и на средствата за финансиране на подхода "Водено от общностите местно развитие" от Европейския земеделски фонд за развитие на селските райони (ВОМР) на ЕС, за програмен период 2021 – 2027 г. (**Приложение В** към Условията за кандидатстване).

## 14.2. Допустими разходи

**Допустими са следните разходи, свързани с изпълнение на дейностите по процедурата:**

**I. Преки разходи:**

1) Разходи за дълготрайни материални активи: (ДМА);

2) Разходи за дълготрайни нематериални активи (ДНА);

3) Разходи за услуги.

**II. Непреки разходи:**

1) Разходи за организация и управление на проекта.

**ВАЖНО:****Непреките разходи по т. II се предоставят под формата на финансиране с единна ставка, определена в размер до 7 % от преките допустими разходи по проекта съгласно чл. 54, т. а) от Регламент (ЕС) 2021/1060.**

**За да бъде приложена единната ставка, организацията и управлението по проекта не следва да бъдат възложени изцяло на външен за бенефициента изпълнител.**

**Разходите за организация и управление на проекта следва да са извършени съгласно действащото законодателство.**

**ВАЖНО:** Разходите трябва да съответстват на разходите, посочени в т. „Бюджет“ от Формуляра за кандидатстване. В т. "Екип" от Формуляра за кандидатстване следва да се попълни информация относно членовете на Екипа за организация, управление и/или изпълнение на проекта при съобразяване с функциите и задълженията, определени за съответната позиция в екипа.

**ВАЖНО:** Докладът за външен одит, изготвен от регистриран одитор, се прилага към искането за окончателно плащане и обхваща всички разходи, извършени при изпълнение на Административния договор.

**14.3. Недопустими разходи**

Независимо от гореизброените условия за допустимост на разходите, за недопустими ще се считат всички разходи, които са в противоречие с правилата на Европейските фондове при споделено управление (Регламент (ЕС) 2021/1060, ЗУСЕФСУ и Постановление № 86 от 01 юни 2023 г. за определяне на национални правила за допустимост на разходите по програмите, финансирани от Европейските фондове при споделено управление, за програмен период 2021 - 2027 г).

**Специфични недопустими разходи:**

В допълнение, към общите недопустими разходи съгласно приложимото законодателство, по настоящата процедура чрез директно предоставяне на безвъзмездна помощ за недопустими се считат и следните видове разходи:

• принос в натура;

• разходи за възстановим ДДС;

• разходи за покриване на възможни бъдещи загуби или дългове;

• глоби, имуществени санкции и разходи по правни спорове;

• загуби от обмяна на валута;

• всички разходи, които не попадат в обхвата на допустимите дейности по настоящата процедура, вкл. разходи за дейности, които не са описани във Формуляра за кандидатстване или за които от представеното описание не може да се прецени за коя дейност се отнасят и дали тя е допустима;

• разходи, които са финансирани с публични средства;

• разходи за дейности, които са започнати и/или физически завършени или изцяло осъществени преди подаването на проектното предложение, независимо дали всички свързани плащания са извършени от него;

• разходи за дейности, извършени след изтичане на крайния срок за изпълнение на дейностите по проекта;

• с цел гарантиране в максимална степен спазването на принципа за „ненанасяне на значителни вреди“, по процедурата няма да се подкрепят разходи за:

i) дейностите и активите, свързани с изкопаеми горива, включително използване надолу по веригата;

ii) дейностите и активите по схемата на ЕС за търговия с емисии;

iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;

iv) дейностите и активите, при които дългосрочното обезвреждане на отпадъци може да причини вреда на околната среда.

• разходи за придобиване на ДМА и/или ДНА втора употреба;

• разходи за строително-монтажни работи (СМР);

• разходи за консултантски услуги за разработване на проектното предложение;

• разходи за банкови такси и комисионни.

Управляващият орган може да нанесе корекции както във Формуляра за кандидатстване, така и в бюджета на проекта във връзка с установени в процеса на оценката недопустими дейности и разходи и/или на кандидата се дават указания и му се поставя срок за отстраняване на несъответствието.

## 15. Допустими целеви групи (ако е приложимо):

Крайни ползватели на резултатите по процедурата ще са българските предприятия, които ще се възползват от подобрената инвестиционна среда в резултат на привлечения по-голям брой инвеститори в страната и свързаните с това ефекти по веригата на стойността.

## 16. Приложим режим на минимални/държавни помощи (ако е приложимо):

Съгласно чл. 107, ал. 1 от ДФЕС държавна помощ е „всяка помощ, предоставена от държавата или общината или за сметка на държавни или общински ресурси, пряко или чрез други лица, под каквато и да е форма, която нарушава или застрашава да наруши конкуренцията чрез поставяне в по-благоприятно положение на определени предприятия, производството или търговията на определени стоки, или предоставянето на определени услуги, доколкото се засяга търговията между държавите-членки на ЕС“.

Според постоянната съдебна практика на Съда на ЕС „Предприятие“ се определя като субект, предоставящ стоки и услуги на пазара, независимо от правния си статут и начина на финансиране.

Конкретният бенефициент по настоящата процедура БАИ. Поради тази причина при предоставянето на финансовите средства и извършването на оценката на държавната помощ не са налице елементите „икономическо предимство” и „въздействие върху конкуренцията и търговията“, тъй като БАИ не осъществява дейност на пазар, на който се осъществява търговия между държави-членки.

Предвид това, подпомагането по процедурата не следва да се разглежда като попадащо в обхвата на чл. 107 § 1 от Договора за функциониране на Европейския съюз и не представлява държавна/минимална помощ.

Когато БАИ възлага изпълнението на дейности по процедурата на предприятия е необходимо това да се извършва по пазарни цени. По отношение на законодателството за държавните помощи, условията за състезателност, прозрачност, недискриминационност и безусловност на тръжни процедури, които гарантират постигането на пазарна цена, са определени в т. 89-т. 96 от Известие на Комисията относно понятието за държавна помощ (2016/C 262/01).

## 17. Хоризонтални политики:

**При изпълнение на проекта конкретният бенефициент се задължава да спазва хоризонтални принципи, заложени в чл. 9 на Регламент (ЕС) 2021/1060 на Европейския парламент и на Съвета:**

- зачитането на основните права и спазването на Хартата на основните права на Европейския съюз[[6]](#footnote-6);

- равенството между мъжете и жените, интегрирането на принципа на равенство между половете и отчитането на социалните аспекти на пола;

- недопускане на всякаква дискриминация, основана на пол, расов или етнически произход, религия или вероизповедание, увреждане, възраст или сексуална ориентация;

- достъпност за хората с увреждания (вкл. спазване правата и принципите, залегнали в Конвенцията на ООН за правата на хората с увреждания[[7]](#footnote-7));

- целта за насърчаване на устойчивото развитие, посочена в член 11 от ДФЕС, като се отчитат целите на ООН за устойчиво развитие, Парижкото споразумение и принципа за „ненанасяне на значителни вреди“.

Принципът за **„ненанасяне на значителни вреди“** изисква проектно предложение по настоящата процедура да НЕ водят до значителни вреди за следните **шест екологични цели**:

1) смекчаване на изменението на климата;

2) адаптиране към изменението на климата;

3) устойчиво използване и опазване на водните и морските ресурси;

4) преход към кръгова икономика;

5) предотвратяване и контрол на замърсяването;

6) защита и възстановяване на биологичното разнообразие и екосистемите.

Допълнително, с цел гарантиране в максимална степен на спазването на принципа за „ненанасяне на значителни вреди“, няма да се подкрепят:

i) дейностите и активите, свързани с изкопаеми горива, включително използване надолу по веригата;

ii) дейностите и активите по схемата на ЕС за търговия с емисии;

iii) дейностите и активите, свързани със сметища, инсталации за изгаряне на отпадъци и заводи за механично-биологично третиране;

iv) дейностите и активите, при които дългосрочното обезвреждане на отпадъци може да причини вреда на околната среда.

**ВАЖНО:** Спазването на заложените хоризонтални принципи ще се проследява, както следва:

- при подаване на проектното предложение, кандидатите декларират съответните обстоятелства в **Е-Декларацията** (**Приложение А**);

- в края на изпълнението на проекта бенефициентите следва задължително да представят информация във финалния отчет относно осигуреното съответствие на проекта с принципите по тази точка.

## 18. Продължителност на процедурата:

Общата продължителност на изпълнение на проекта обхваща 2024-2026 г. Максималната продължителност на проекта е 24 (двадесет и четири) месеца, считано от датата на влизане в сила на административния договор за директно предоставяне на безвъзмездна финансова помощ.

## 19. Ред за оценяване на проектните предложения:

Оценката на проектното предложение по процедурата се извършва от Комисия за оценка, определена със заповед на Ръководителя на Управляващия орган. Проектното предложение се оценява за съответствие с предварително одобрените от Комитета за наблюдение на ПКИП, Методология и критерии за подбор на операции по процедурата, посочени в т. 20 **„Критерии и методика за оценка на проектните предложения“ и Приложение Б „Критерии и методика за оценка“** от Условията за кандидатстване. Не се допуска въвеждането на допълнителни критерии за оценка или изменение на критериите по време на провеждането на процедурата по оценка на проектното предложение.

В случаи на установени в процеса на оценката нередовности, непълноти и/или несъответствия на проектното предложение, Управляващият орган изпраща на конкретния бенефициент уведомление за тях, като определя срок за отстраняването им, който не може да бъде по-кратък от една седмица. Искането за предоставяне на информация/документи се изпраща чрез Модула за електронни услуги на ИСУН, за което конкретният бенефициент получава съобщение на електронния адрес, посочен при регистрацията на потребителя, подал проектното предложение. Предвид това, промени в профила на конкретния бенефициент в ИСУН са невъзможни. Допуснатите от конкретния бенефициент нередовности, непълноти и/или несъответствия могат да доведат до препоръки от страна на Управляващия орган за отстраняване на установените нередовности, непълноти и/или несъответствия с оглед постигане на съответствие с критериите за оценка.

В уведомлението задължително се съдържа информация, че неотстраняването на установените нередовности може да доведе до прекратяване на производството по отношение на конкретния бенефициент. Срокът за оценка на проектното предложение спира да тече до датата на отстраняването им. В случай че конкретният бенефициент не отстрани в срок нередовност, непълнота и/или несъответствие с изискванията, процедурата може да бъде прекратена.

При наличие на положителен резултат от оценяването Ръководителят на Управляващия орган в едноседмичен срок от приключване на оценяването взема решение за предоставяне на безвъзмездна финансова помощ за одобреното проектно предложение. Решението на Ръководителя на Управляващия орган се обективира в Административен договор с конкретния бенефициент. Одобреният проект и документите по чл. 26, ал. 1 от ЗУСЕФСУ в частта, определяща условията за изпълнение, са неразделна част от договора.

Подробно описание на техническия процес, свързан с електронното кандидатстване и представянето на допълнителна информация/документи, е посочено в Ръководството за потребителя за модул „Е-кандидатстване“ в ИСУН (**Приложение Г „Ръководство за потребителя за модул „Е-кандидатстване“** към Условията за кандидатстване).

## 20. Критерии и методика за оценка на проектните предложения:

Оценката се извършва въз основа на критериите, подробно описани в **Приложение Б** „**Критерии и методика за оценка“** към Условията за кандидатстване. Критериите и методиката за оценка не подлежат на изменение по време на провеждането на оценката. При извършването на оценката се проверява дали проектното предложение отговаря на всички критерии, като за всеки критерий се поставя оценка „ДА“, „НЕ“ или „Н/П“ (неприложимо).

|  |  |  |  |
| --- | --- | --- | --- |
| **Критерии за техническа и финансова оценка** | | | |
| **I. Цели на проекта, описание на дейностите и организация на изпълнението** | | | |
|  | да | не | н/п |
| 1. Проектното предложение допринася за постигане на специфичната цел на инвестиционния приоритет[[8]](#footnote-8) и целите на настоящата операция. |  |  |  |
| 2. Проектното предложение е в съответствие с хоризонтални принципи, заложени в чл. 9 на Регламент (ЕС) 2021/1060 на Европейския парламент и на Съвета:  - зачитането на основните права и спазването на Хартата на основните права на Европейския съюз;  - равенството между мъжете и жените, интегрирането на принципа на равенство между половете и отчитането на социалните аспекти на пола;  - недопускане на всякаква дискриминация, основана на пол, расов или етнически произход, религия или вероизповедание, увреждане, възраст или сексуална ориентация;  - достъпност за хората с увреждания (вкл. спазване правата и принципите, залегнали в Конвенцията на ООН за правата на хората с увреждания );  - целта за насърчаване на устойчивото развитие, посочена в член 11 от ДФЕС, като се отчитат целите на ООН за устойчиво развитие, Парижкото споразумение и принципа за „ненанасяне на значителни вреди“. |  |  |  |
| 3. Проектното предложение демонстрира ясна логическа обвързаност между цели, вложени ресурси, предвидени дейности, и очаквани резултати. |  |  |  |
| **II. Ефективност на дейностите** | | | |
| 1. Всички дейности по проекта са ясно и последователно описани, като са посочени причините за избора на всяка една дейност и нейният принос за постигане на очакваните резултати. |  |  |  |
| 2. Планът за изпълнение на дейностите е реалистично планиран и осъществим, като е съобразен с плана за външно възлагане. |  |  |  |
| 3. В проектното предложение са описани начините, чрез които се планира да бъде осигурена устойчивостта на резултатите и ефекта от изпълнението на проекта. |  |  |  |
| 4. Заложените индикатори за постигнати резултати за отчитане на степента на изпълнение на дейностите са измерими и съответстват на дейностите по проекта. |  |  |  |
| **III. Бюджет и ефективност на разходите** | | | |
| 1. Кандидатът не е получил финансиране от друг фонд или инструмент на Съюза или подкрепа от същия фонд по друга програма за същите разходи, за финансирането на които кандидатства по настоящата операция. |  |  |  |
| 2. Всички разходи, включени в бюджета на проектното предложение, съответстват изцяло на дейностите, предвидени за изпълнение. |  |  |  |
| 3. Всички разходи са ефективни, обосновани и допустими съгласно Условията за кандидатстване, като не е налице дублиране на разходи. |  |  |  |
| 4. Размерът на исканата безвъзмездна финансова помощ е в съответствие с максималния размер, указан в Условията за кандидатстване. |  |  |  |

**ВАЖНО*:*** *В случай че по време на оценката се установи наличие на недопустими или необосновани разходи, Управляващият орган си запазва правото да отстрани заложените от кандидата дейности, свързани с недопустими или необосновани разходи. В този случай Комисията за оценка може служебно да нанесе корекции в т. „Бюджет“ от Формуляра за кандидатстване (премахва/коригира съответните разходи от бюджета на проекта) или да предостави на кандидата указания и срок за отстраняване на установените нередовности, непълноти и/или несъответствия.*

## 21. Начин на подаване на проектните предложения/концепциите за проектни предложения:

Подаването на Формуляра за кандидатстване се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез **Информационната система за управление и наблюдение на Структурните инструменти на ЕС в България (ИСУН)** единствено с използването на **Квалифициран електронен подпис** (КЕП), чрез модула „Е-кандидатстване“ на следния интернет адрес: [**https://eumis2020.government.bg**](https://eumis2020.government.bg)**.**

**Подготовката и подаването на проектното предложение в ИСУН се извършва съгласно инструкциите, дадени в Указанията за електронно кандидатстване** (**Приложение Г** „**Ръководство за потребителя за модул „Е-кандидатстване“**).

**Проектното предложение се подава електронно чрез ИСУН, като се подписва с валиден КЕП към датата на кандидатстване от законния представител на конкретния бенефициент.**

Препоръчително е проектното предложение да се подава винаги от профила на конкретния бенефициент, а не от друг профил, тъй като впоследствие именно този профил ще бъде използван за комуникация с Управляващия орган и за отстраняване на установените нередовности по време на оценката на проектното предложение. По време на оценката, комуникацията с конкретния бенефициент и отстраняването на нередовностите по подаденото проектно предложение ще се извършват електронно чрез профила на конкретния бенефициент в ИСУН, от който е подаден проектът и промени на посочения профил (вкл. промяна на имейл адреса, асоцииран към съответния профил) са недопустими.

**ВАЖНО:** Разпределението на разходите следва да бъде съобразено със спецификата на изпълняваните дейности. В случаите, когато се предвижда възлагането на дейности по реда на Закона за обществените поръчки, при изготвянето на Формуляра за кандидатстване е необходимо да се вземат предвид нормативните срокове за възлагането, включително и за осъществяване на предварителен контрол, когато е приложимо.

Всички документи се представят на български език без корекции. Документ, чийто оригинал е на чужд език, се представя и в превод на български език.

Документите, посочени в **раздел 22. Списък на документите, които се подават на етап кандидатстване** от Условията за кандидатстване, към Формуляра за кандидатстване се подават изцяло електронно. Документите се описват в т. 12 „Прикачени електронно подписани документи“ от Формуляра за кандидатстване преди подаването му.

След обявяването на процедурата, Управляващият орган изпраща **покана** до конкретния бенефициент, посочен в т. 11 от настоящите Условия за кандидатстване, с което го информира за възможностите за кандидатстване.

## 22. Списък на документите, които се подават на етап кандидатстване:

Конкретният бенефициент следва да представи следните документи, по изцяло електронен път чрез ИСУН:

**1)** Е-Декларация - **(Приложение А)** към Условията за кандидатстване.

ВАЖНО: Декларацията се подава чрез попълване на т. E-ДЕКЛАРАЦИИ на Формуляра на кандидатстване.

**2)** Техническа спецификация на предвидените за закупуване ДМА и/или ДНА – попълнена по образец (**Приложение Д**).

В Техническата спецификация кандидатите следва да посочат минимални технически и/или функционални характеристики на предвидените за придобиване активи (ДМА и/или ДНА), като не е препоръчително да бъдат указвани марки, модели и други конкретни технически спецификации, които насочват към определени производители/доставчици.

В случай че общата стойност (цена) на съответен актив, заложена в бюджета на проекта, включва и разходи за допълнителна окомплектовка (допълнителни компоненти, елементи и др. към основния актив), посочени с отделна цена в офертата, информация за окомплектовката следва да се съдържа в Техническата спецификация (**Приложение Д**), колона „Минимални технически и/или функционални характеристики”.

В случаите на придобиване на софтуер, минималните технически и/или функционални характеристики, посочени в Техническата спецификация, следва задължително да включват както описание на основните модули на актива, така и негови конкретни технически спецификации/параметри.

В случаите, когато и след допълнително изискване в Техническата спецификация не е посочен актив, заложен в бюджета на проекта, или не са посочени минимални технически и/или функционални характеристики на даден актив, заложен в бюджета на проекта, Оценителната комисия ще премахне разходите за съответния/те актив/и от бюджета на проекта.

**3)** Оферта от производител/доставчик за всяка отделна инвестиция в дълготрайни материални активи (ДМА) и дълготрайни нематериални активи (ДНА) с предложена цена и вид на валутата - прикачена в ИСУН.

В случай, че кандидатът представя оферта, от нея следва да е видна информация за: наименование на оферента, *технически и/или функционални характеристики на актива*, посочени в Техническата спецификация (**Приложение Д**), цена на актива и вид на валутата. Допълнително от представената оферта следва да е видно лицето, което я е издало от името на оферента, като напр.: име, подпис, електронен подпис или разпечатка на електронно съобщение, с което е получена, която също следва да е прикачена в ИСУН. Не следва да бъдат представяни оферти от лица и/или предприятия, които са пряко или косвено свързани както помежду си, така и с кандидата по смисъла на § 1 от Допълнителните разпоредби на Търговския закон, и/или които са в конфликт на интереси с него по смисъла на чл. 61 от Регламент (ЕС, ЕВРАТОМ) № 2018/1046. За да удостоверят посоченото, кандидатите следва да декларират обстоятелството в Е-Декларацията (**Приложение А**).

Документите по т. 3) са необходими за определяне на реалистичността на предвидените разходи за придобиване на ДМА и ДНА. Към Формуляра за кандидатстване следва да се представи **една оферта** за всяка отделна инвестиция в активи с предложена цена. В случаите на придобиване на софтуер се представя една оферта, която следва задължително да включва както описание на основните модули на актива, така и негови конкретни технически спецификации/параметри.

В случаите, когато и след допълнително изискване кандидатът не представи оферта или представената оферта не съдържа всички изискуеми реквизити, или техническите/функционални параметри в офертата не съответстват на минималните технически и/или функционални характеристики, посочени в Техническата спецификация (**Приложение Д**), Оценителната комисия ще премахне от бюджета на проекта разходите за съответния/те актив/и, за които се отнася офертата.

**ВАЖНО:** Формулярът за кандидатстване се подписва с валиден КЕП от законния представител на конкретния бенефициент. Обстоятелствата се декларират в раздел „E-ДЕКЛАРАЦИИ” от Формуляра за кандидатстване. E-ДЕКЛАРАЦИЯТА от Формуляра за кандидатстване се подписва от законния представител на конкретния бенефициент като същият няма право да оправомощава други лица да я подписват, тъй като с нея се декларират данни, които деклараторът декларира в лично качество или съответно данни за представлявания от него орган, като за верността им се носи наказателна отговорност, която също е лична.

Кандидатът следва да се увери, че всички документи са представени в изискуемата форма съгласно изискванията на настоящите Условия за кандидатстване. Достоверността на документите, приложения към Формуляра за кандидатстване, се удостоверява чрез подписването на Формуляра за кандидатстване с КЕП посредством ИСУН.

## 23. Краен срок за подаване на проектните предложения:

Ще се прилага процедура чрез директно предоставяне с **един краен срок за кандидатстване – 22 юли 2024 г.**

По настоящата процедура чрез директно предоставяне на безвъзмездна финансова помощ конкретният бенефициент може да поиска разяснения по документите ***в срок до три седмици*** преди изтичането на срока за кандидатстване. Разясненията се утвърждават от Ръководителя на Управляващия орган на програмата. Разясненията се дават по отношение на условията за кандидатстване не могат да съдържат становище относно качеството на проектното предложение и са задължителни. Разясненията се съобщават по реда на чл. 26, ал. 8-9 от ЗУСЕФСУ и чл. 5, ал. 4 на ПОСТАНОВЛЕНИЕ № 23 на Министерския съвет от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 - 2027 г., като се публикуват в ИСУН и на интернет страницата на Министерство на иновациите и растежа

(<https://www.mig.government.bg/programa-konkurentosposobnost-i-inovaczii-v-predpriyatiyata/proczeduri-po-pkip/> ).

## 24. Адрес за подаване на проектните предложения/концепциите за проектни предложения:

Формулярът за кандидатстване се подава по електронен път чрез ИСУН на следния интернет адрес: [**https://eumis2020.government.bg**](https://eumis2020.government.bg)

## 25. Допълнителна информация

**Решение за предоставяне на безвъзмездна финансова помощ и сключване на Административен договор**

**При наличие на положителен резултат от оценяването Ръководителят на Управляващия орган в едноседмичен срок от приключване на оценяването взема решение за предоставяне на безвъзмездна финансова помощ за одобреното проектно предложение.** **Решението на Ръководителя на Управляващия орган се обективира в Административен договор за директно предоставяне на безвъзмездна финансова помощ с конкретния бенефициент. Одобреният проект и документите по чл. 26, ал. 1 от ЗУСЕФСУ в частта, определяща условията за изпълнение, са неразделна част от договора.**

При одобрен оценителен доклад конкретният бенефициент следва да представи:

1. Заявление за профил за достъп на ръководител на бенефициента до ИСУН (**Приложение Е1** към Условията за изпълнение) и/или Заявление за профил за достъп на оправомощени от бенефициента лица до ИСУН (**Приложение Е2** към Условията за изпълнение) – подписано с валиден КЕП от законния представител на конкретния бенефициент.
2. Е-Декларация (**Приложение А** към Условията за кандидатстване) – подписана с валиден КЕП от законния представител на конкретния бенефициент.

3. Документ, удостоверяващ определеното от кандидата лице, отговорно за счетоводните записвания, съгласно чл. 13, ал. 3, т. 1 от Закона за финансовото управление и контрол в публичния сектор – подписан с валиден КЕП от законния представител на конкретния бенефициент.

Документите по точки 1-3 следва да бъдат подписани с валиден КЕП на локалния компютър, като е препоръчително подписването да е чрез attached signature – файл и подпис в един документ (подписът да се съдържа в документа).

Законният представител на конкретния бенефициент на БФП няма право да оправомощава други лица да подписват декларациите/документите по точки 1-3, тъй като с тях се декларират данни, които деклараторът декларира в лично качество или съответно данни за представлявания от него орган, като за верността им се носи наказателна отговорност, която също е лична.

Решение за прекратяване на процедурата чрез директно предоставяне може да се вземе при следните случаи:

* Когато няма постъпило проектно предложение, в случай че е определен краен срок за подаване или когато всички подадени проектни предложения са оттеглени.
* При спиране на финансирането по съответната програма или на част от нея.
* В случай че конкретният бенефициент не отстрани в срок нередовност/и, непълнота/и и/или несъответствие/я с изискванията.

## 26. Приложения към Условията за кандидатстване:

Е-Декларация – **Приложение А**

Критерии и методика за оценка – **Приложение Б**

Указание на министъра на финансите за третиране на данък върху добавената стойност като допустим разход при изпълнение на проекти по програмите, финансирани от Европейския фонд за регионално развитие (ЕФРР), Европейския социален фонд плюс (ЕСФ+), Кохезионния фонд (КФ), Фонда за справедлив преход (ФСП) и Европейския фонд за морско дело, рибарство и аквакултури (ЕФМДРА), Фонд "Убежище, миграция и интеграция" (ФУМИ), Фонд "Вътрешна сигурност" (ФВС), програмата по Инструмента за финансова подкрепа за управлението на границите и визовата политика (ИУГВП), както и на средствата за финансиране на подхода "Водено от общностите местно развитие" от Европейския земеделски фонд за развитие на селските райони (ВОМР) на ЕС, за програмен период 2021 – 2027 г. – **Приложение В**

Ръководство за потребителя за модул „Е-кандидатстване“ – **Приложение Г**

Техническа спецификация на предвидените за закупуване ДМА и/или ДНА – попълнена по образец – **Приложение Д**

1. Съгласно чл. 63, пар. 4 от Регламент (ЕС) 2021/1060 на Европейския парламент и на Съвета за установяване на общоприложимите разпоредби за ЕФРР, ЕСФ+, КФ, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (Регламент (ЕС) 2021/1060). [↑](#footnote-ref-1)
2. Процентът на съфинансиране от Европейския фонд за регионално развитие (ЕФРР) и от националния бюджет, като нормативно определената ставка е 85% от ЕФРР и 15% национално съфинансиране. В Република България по-слабо развити региони са: Северозападен регион (СЗР), Северен централен регион (СЦР), Североизточен регион (СИР), Югоизточен регион (ЮИР) и Южен централен регион (ЮЦР). [↑](#footnote-ref-2)
3. Процентът на съфинансиране от Европейския фонд за регионално развитие (ЕФРР) и от националния бюджет, като нормативно определената ставка е 70% от ЕФРР и 30% национално съфинансиране. В Република България регион в преход е: Югозападен регион (ЮЗР). [↑](#footnote-ref-3)
4. Съгласно чл. 73, пар. 2, буква „г“ от Регламент (ЕС) 2021/1060. [↑](#footnote-ref-4)
5. 1) зачитането на основните права и спазването на Хартата на основните права на Европейския съюз; 2) равенството между мъжете и жените, интегрирането на принципа на равенство между половете и отчитането на социалните аспекти на пола; 3) недопускане на всякаква дискриминация, основана на пол, расов или етнически произход, религия или вероизповедание, увреждане, възраст или сексуална ориентация; 4) достъпност за хората с увреждания (вкл. спазване правата и принципите, залегнали в Конвенцията на ООН за правата на хората с увреждания ); 5) целта за насърчаване на устойчивото развитие, посочена в член 11 от ДФЕС, като се отчитат целите на ООН за устойчиво развитие, Парижкото споразумение и принципа за „ненанасяне на значителни вреди“. [↑](#footnote-ref-5)
6. Съгласно информацията за „Харта на основните права на Европейския съюз” и Насоките за прилагане на Хартата на основните права на ЕС, публикувани на интернет адрес - <https://www.eufunds.bg/bg/node/8223> [↑](#footnote-ref-6)
7. Съгласно информацията за „Конвенция на ООН за правата на хората с увреждания” и Насоките за прилагане на Конвенцията на ООН за правата на хората с увреждания, публикувани на интернет адрес - <https://www.eufunds.bg/bg/node/8224> [↑](#footnote-ref-7)
8. Специфична цел: RSO1.3. Засилване на устойчивия растеж и конкурентоспособността на МСП и създаване на работни места в МСП, включително чрез продуктивни инвестиции (ЕФРР) на Приоритет 1 [↑](#footnote-ref-8)